Հավելված՝

Հայաստանի Հանրապետության Լոռու

Մարզի Ստեփանավան համայնքի ավագանու

2025 թվականի մայիսի 07-ի N -Ա որոշման

**Ստեփանավան համայնքի ղեկավարի շնորհակալագրերի և պատվոգրերի ներկայացման և շնորհման կարգ**

1. Սույնով սահմանվում է Ստեփանավան համայնքի ղեկավարի կողմից շնորհակալագրերով և պատվոգրերով քաղաքաշինության, կրթության, առողջապահության, մշակույթի, սպորտի, ձեռնարկատիրության և այլ ոլորտի անձանց և կազմակերպություններին շնորհակալագրերով և պատվոգրերով պարգևատրելու կարգը:
2. Ստեփանավան համայնքի ղեկավարի շնորհակալագիրը, պատվոգիրը տրվում է քաղաքաշինության, կրթության, մշակույթի, սպորտի, ձեռնարկատիրության և այլ ոլորտներում բարեխղճորեն և նվիրումով իրենց մասնագիտական աշխատանքը կատարող, համայնքի զարգացմանը և բարգավաճմանը նպաստող անձանց և կազմակերպություններին:
3. Ստեփանավան համայնքի ղեկավարի պատվոգրով անձինք /կազմակերպությունները, ստեղծագործական կամ աշխատանքային կոլեկտիվները/ պարգևատրվում են Ստեփանավան համայնքի զարգացման գործում մեծ ներդրումների և Ստեփանավանի հանրությանը մատուցած ծառայությունների համար:
4. Ստեփանավան համայնքի ղեկավարի պատվոգրի գեղարվեստական ձևավորման տարրերը ստվարաթղթի վրա գունավոր են, իսկ գրությունները՝ սև, կատարված ուղղահայաց (գրքային) տարբերակով:
5. Պատվոգրի վերևի մասի կենտրոնում զետեղված է Ստեփանավան քաղաքի զինանշանը, ավելի ներքև ձևավոր շրջանակում «Հայաստանի Հանրապետություն Լոռու մարզ Ստեփանավան համայնքի ղեկավարի» գրությունն է՝ չորս տողով, որի ներքևում՝ **«ՊԱՏՎՈԳԻՐ**» գրությունն է: Պատվոգրի կենտրոնում նշվում է պարգևատրվածի պաշտոնը, անունը, ազգանունը, հայրանունը /կազմակերպության, հիմնարկի անվանումը/ և հակիրճ հիմնավորվում է պարգևատրվելու հանգամանքը: Տեքստից ներքև երկու տողերի վրա գրություններ են **՝«Ստեփանավան համայնքի ղեկավար»**, համայնքի ղեկավարի անունը, ազգանունը, ինչպես նաև ստորագրությունն ու կնիքը:
6. Պատվոգրի շրջանակի ստորին աջ մասում նշվում է պատվոգրի տրման ամսաթիվը,
7. Ստեփանավան համայնքի ղեկավարի պատվոգրով պարգևատրելու որոշումը կայացնում է Ստեփանավան համայնքի ղեկավարը և այն պարգևատրված անձին է հանձնվում հանդիսավոր պայմաններում:
8. Ստեփանավան համայնքի ղեկավարի շնորհակալագրով պարգևատրվում են Ստեփանավան համայնքի հանրության առջև վաստակ ունեցող քաղաքացիները /կազմակերպությունները, ստեղծագործական կամ աշխատանքային կոլեկտիվները/՝ տնտեսական, գիտահետազոտական, սոցիալ–տնտեսական, հասարակական, բարեգործական և այլ գործունեության համար:
9. Ստեփանավան համայնքի ղեկավարի շնորհակալագրի գեղարվեստական ձևավորման տարրերը ստվարաթղթի վրա գունավոր են, իսկ գրությունները՝ սև, կատարված ուղղահայաց (գրքային) տարբերակով:
10. Շնորհակալագրի վերևի մասի կենտրոնում զետեղված է Ստեփանավան քաղաքի զինանշանը, ավելի ներքև ձևավոր շրջանակում **«Հայաստանի Հանրապետություն Լոռու մարզ Ստեփանավան համայնքի ղեկավարի»** գրությունն է՝ երեք տողով, ավելի ցածր՝ **«ՇՆՈՐՀԱԿԱԼԱԳԻՐ Տրվում է»** երկու տողով գրությունն է: Շնորհակալագրի կենտրոնում նշվում է պարգևատրվածի պաշտոնը, անունը, ազգանունը, հայրանունը /կազմակերպության, հիմնարկի անվանումը/ և հակիրճ հիմնավորվում է պարգևատրվելու հանգամանքը: Տեքստից ներքև երկու տողերի վրա գրություններ են**՝ «Ստեփանավան համայնքի ղեկավար»,** համայնքի ղեկավարի անունը, ազգանունը, ինչպես նաև ստորագրությունն ու կնիքը:
11. Շնորհակալագրի շրջանակի ստորին աջ մասում նշվում է շնորհակալագրի տրման ամսաթիվը:
12. Պարգևատրման գործընթացը համակարգում է համայնքապետարանի աշխատակազմի քարտուղարը:
13. Համայնքի աշխատակազմի քարտուղարի մոտ անցկացվում է քննարկում և ամփոփում, որի հիման առաջարկ է ներկայացվում համայնքի ղեկավարին, նշելով պարգևատրման ձևը (պատվոգիր, շնորհակալագիր):
14. Ստեփանավան համայնքի ղեկավարի կողմից պարգևատրման կարող են ներկայացվել ինչպես ՀՀ, այնպես էլ օտարերկրյա քաղաքացիներ, կազմակերպություններ:
15. Ստեփանավան համայնքի ղեկավարի պարգևները հանձնում է համայնքի ղեկավարը, կամ նրա հանձնարարությամբ համապատասխան պաշտոնատար անձը:



